## Uredba o Stručnoj službi Vlade Republike Hrvatske

### NN 52/1990 (12.12.1990.), Uredba o Stručnoj službi Vlade Republike Hrvatske

# VLADA REPUBLIKE HRVATSKE

Na temelju članka 23. stavka prvog i članka 25. stavka prvog Zakona
o Vladi Republike Hrvatske ("Narodne novine", broj 41/90). Vlada
Republike Hrvatske na sjednici održanoj 5. prosinca 1990. donijela je

## UREDBU

### o Stručnoj službi Vlade Republike Hrvatske

Članak 1.

Ovom uredbom osniva se Stručna služba Vlade Republike Hrvatske (u daljnjem
tekstu: Stručna služba) i uređuje njen djelokrug, osnove unutarnjeg ustrojstva
i položaj te ovlaštenja i odgovornosti rukovodilaca:

Članak 2.

Stručna služba obavlja sve stručne; upravnopravne i administrativno-tehničke
poslove za potrebe Vlade Republike Hrvatske (u daljnjem tekstu: Vlada),
a osobito poslove koji se odnose na: sazivanje i održavanje sjednica te
na izradu zapisnika, zaključaka i izvješća; izradu ili sudjelovanje u izradi
stručnih referata, izvrešća, bilježaka i pregleda; izradu nacrta rješenja
i zaključaka koje donosi Vlada ili njena radna tijela; brigu o sadržajnoj
i formalnoj uskađenosti prijedloga zakona, drugih propisa i akata sa stajalištem
Vlade i o pravodobnom upućivanju Saboru ili za objavu; brigu zaključcima,
inicijativama i zastupničkim pitanjima upućenim Vladi te administrativno-tehničke
poslove.

Članak 3.

Poslovi i zadaci Stručne službe obavljaju se u sklopu dviju organizacijskih
jedinica, i to: 1. Tajništva Vlade 2. Kabineta predsjednika Vlade.

Članak 4.

Radom Stručne službe rukovodi tajnik Vlade. Tajnik Vlade odgovara Vladi
za stručni, blagovremeni i djelotvorni rad Stručne službe. Tajnik Vlade
ima dva pomoćnika. Tajnika Vlade u slučaju odsutnosti ili spriječenosti
zamjenjuje pomoćnik koga odredi Vlada na prijedlog tajnika.

Članak 5.

Rukovodeći radnici u Stručnoj službi su pomoćnici tajnika i šef Kabineta
predsjednika Vlade.

Pomoćnici pomažu tajniku Vlade u organiziranju poslova Stručne službe
i u usklađivaniu rada svih stručnih službi za potrebe Vlade i odgovorni
su za svoj rad tajniku. Pomoćnik neposredno rukovodi radom Tajništva.

Šef Kabineta predsjednika Vlade neposredno rukovodi radom Kabineta i
odgovoran je za svoj rad predsjedniku Vlade.

Članak 6.

Tajnik Vlade ima spram Stručne službe prava i dužnosti rukovodioca Republičkog
organa državne uprave, a pomoćnici tajnika i šef Kabineta predsjednika
Vlade položaj i dužnosti rukovodećeg radnika u Republičkim organima državne
uprave.

Članak 7.

Pomoćnike tajnika imenuje i razrješava od dužnosi Vlada na prijedlog
tajnika Vlade. Šefa Kabineta imenuje Vlada na prijedlog predsjednika Vlade.
Pomoćnici tajnika i šef Kabineta predsjednika imenuju se na četiri godine.

Članak 8.

Najsloženiji poslovi i zadaci Stručne službe povjeravaju se radnicima
koje imenuje Vlada, savjetnicima predsjednika odnosno potpredsjednika Vlade
i tajnicima radnih tijela. Savjetnici predsjednika Vlade, savjetnici potpredsjednika
Vlade i tajnici radnih tijela imenuju se na 4 godine na prijedlog predsjednika
odnosno potpredsjednika i njima su odgovorni za svoj rad.

Članak 9.

Pravilnikom o unutarnjem ustrojstvu i načinu rada Stručne službe uređuju
se: poslovi koje obavljaju organizacijske jedinice; način rada; programiranje
i planiranje rada; ovlaštenja i odgovornosti radnika u obavljanju poslova
i zadataka; prava i obveze radnika i sistematizacija radnih mjesta s brojem
izvršitelja.

Članak 10.

Tajnik Vlade donijet će pravilnik iz članka 9. u roku 30 dana od dana
stupanja na snagu ove uredbe.

Članak 11.

Imenovani radnici i radnici dosadašnje Stručne službe nastavljaju radom
u ovoj stručnoj službi do donošenja pravilnika iz članka 9. ove uredbe.

Na radnike Stručne službe koji ne budu imenovani, raspoređeni odnosno
preuzeti u smislu Zakona o upravi, primjenjuju se odredbe članka 381. do
383. Zakona o upravi i drugi odgovarajući propisi.

Članak 12.

Danom stupanja na snagu ove uredbe prestaje važiti Uredba o Stručnoj
službi Izvršnog vijeća Sabora ("Narodne novine", broj 13/85).

Članak 13.

Ova uredba stupa na snagu osmog dana nakon objave u "Narodnim novinama".

Klasa: 022-03/90-01/13

Urbroj: 5030107-90-16

Zagreb, 5. prnsinca 1990.

Predsjednik

**Josip Manolić, v. r**

Uredba, NN 52/1990-973